โรงเรียนบุรีรัมย์พิทยาคม

**โรงเรียนบุรีรัมย์พิทยาคม** เป็นโรงเรียนรัฐบาลประจำจังหวัดบุรีรัมย์ ก่อตั้งใน พ.ศ. 2447 ปัจจุบันมี ดร.ภูวนาถ ยุพานวิทย์ เป็นผู้อำนวยการ

## ประวัติ
**โรงเรียนบุรีรัมย์พิทยาคม** จัดตั้งเมื่อ 1 พฤษภาคม พ.ศ. 2447 เคยเป็นโรงเรียนระดับประถมศึกษา แต่ได้เปลี่ยนมาเป็นโรงเรียนมัธยมศึกษาในเวลาต่อมา ต่อมาใน พ.ศ. 2481 ได้แยกโรงเรียนหญิงล้วนออกมา โดยตั้งชื่อว่า "โรงเรียนสตรีศรีบุรีรัมย์" ส่วนโรงเรียนชายเปลี่ยนชื่อเป็น "โรงเรียนบุรีรัมย์วิทยาลัย" ใน พ.ศ. 2491 สุดท้ายใน พ.ศ. 2515 ได้ยุบ "โรงเรียนสตรีศรีบุรีรัมย์" รวมกับ "โรงเรียนบุรีรัมย์วิทยาลัย" และเปลี่ยนชื่อเป็น **โรงเรียนบุรีรัมย์พิทยาคม**

## สถานที่ภายในโรงเรียน
250px|thumb|อาคาร 10 และพื้นที่พลศึกษา
* **อาคาร 1** เป็นอาคาร 3 ชั้น จัดเป็นห้องเรียนกลุ่มสาระการเรียนรู้สังคมศึกษา ศาสนา และวัฒนธรรม ห้องเรียนกลุ่มงานแนะแนว และศูนย์อาเซียนศึกษา
* **อาคาร 2** เป็นอาคาร 3 ชั้น ออกแบบโดยใช้สถาปัตยกรรมเดียวกันกับอาคาร 1 จัดเป็นห้องเรียนกลุ่มสาระการเรียนรู้ภาษาต่างประเทศ
* **อาคาร 3** เป็นอาคาร 3 ชั้น ในชั้นที่ 1 จัดเป็นห้องเรียนกลุ่มสาระการเรียนรู้ภาษาไทย และห้องสมุดภาษาไทย ในชั้นที่ 2 จัดเป็นห้องเรียนกลุ่มสาระการเรียนรู้วิทยาศาสตร์ ห้องปฏิบัติการดาราศาสตร์ และห้องเรียนสีเขียว กฟผ. ในชั้นที่ 3 จัดเป็นห้องเรียนกลุ่มสาระการเรียนรู้ภาษาไทย
* **อาคาร 4** เป็นอาคาร 3 ชั้น ออกแบบโดยใช้สถาปัตยกรรมเดียวกันกับอาคาร 3 จัดเป็นห้องเรียนกลุ่มสาระการเรียนรู้วิทยาศาสตร์
* **อาคาร 5** หรือ **อาคารอำนวยการ** เป็นอาคาร 3 ชั้น ในชั้นที่ 1 จัดเป็นห้องทำงานของผู้อำนวยการโรงเรียน ห้องทำงานของฝ่ายบริหารต่าง ๆ ห้องประชุมเครือข่ายไร้พรมแดน (*เดิมชื่อ "ห้องประชุมเล็ก"*) และห้องประชุมต้นสน ในชั้นที่ 2 และชั้นที่ 3 จัดเป็นห้องเรียนกลุ่มสาระการเรียนรู้คณิตศาสตร์ 
* **อาคาร 6** หรือ **อาคารปัญญาวิวัตร** เป็นอาคาร 4 ชั้น ในชั้นที่ 1 จัดเป็นศูนย์พัฒนาศักยภาพบุคคลเพื่อความเป็นเลิศ (Human Capital Excellence Center; HCEC) และห้องประชุมเคียงสน ในชั้นที่ 2 จัดเป็นห้องเรียนกลุ่มสาระการเรียนรู้ภาษาต่างประเทศ และห้องเรียนพิเศษนานาชาติ (IP) และห้องซ้อมดนตรี ในชั้นที่ 3 และชั้นที่ 4 จัดเป็นห้องเรียนกลุ่มสาระการเรียนรู้ศิลปะ เดิมอาคาร 6 เป็นอาคารชั้นเดียวชั่วคราว ในขณะนั้นจัดเป็นห้องเรียนกลุ่มสาระการเรียนรู้ศิลปะ เมื่อ พ.ศ. 2561 ได้ทำการรื้อถอนอาคารเดิมออก และก่อสร้างอาคารเรียนแบบปัจจุบัน
* **อาคาร 7** เป็นอาคารชั้นเดียวชั่วคราว จัดเป็นห้องเรียนกลุ่มสาระการเรียนรู้ศิลปะ
* **อาคาร 8** เป็นอาคารชั้นเดียวชั่วคราว จัดเป็นห้องเรียนกลุ่มสาระการเรียนรู้การงานอาชีพ
* **อาคาร 9** หรือ **อาคารโรงเรียนบุรีรัมย์วิทยาลัย** เป็นอาคารไม้ 2 ชั้น ในชั้นที่ 1 จัดเป็นที่ทำการของกรมนักศึกษาวิชาทหารโรงเรียนบุรีรัมย์พิทยาคม ชมรมพฤฒาจารย์ ห้องประชุมคณะกรรมสภานักเรียน และห้องเกียรติยศ ในชั้นที่ 2 จัดเป็นห้องเรียนกลุ่มสาระการเรียนรู้สุขศึกษาและพลศึกษา เป็นอาคารที่ได้รับรางวัลอนุรักษ์ศิลปสถาปัตยกรรมดีเด่น ประจำปี 2556 ประเภทอาคารสถาบันและอาคารสาธารณะ และได้รับรางวัลชนะเลิศการประกวด "ประดับธงชาติอาคารเรียน" จากนายกรัฐมนตรี ทักษิณ ชินวัตร เมื่อ พ.ศ. 2547 ปัจจุบันได้รับการยกย่องเป็น *อาคารเกียรติยศศักดิ์ศรีบุรีรัมย์พิทยาคม*
* **อาคาร 10** เป็นอาคาร 5 ชั้น ในชั้นที่ 1 จัดเป็นโรงอาหาร 3 ที่ทำการหน่วยลูกเสืออนุรักษ์ทรัพยากรธรรมชาติและสิ่งแวดล้อม ห้องกิจกรรมพัฒนาผู้เรียน ห้องกิจกรรมนักเรียน และธนาคารโรงเรียน ในชั้นที่ 2 จัดเป็นห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE) ในชั้นที่ 3 จัดเป็นห้องเรียนพิเศษภาษาอังกฤษ (EP และ IEP) ในชั้นที่ 4 จัดเป็นห้องปฏิบัติการคอมพิวเตอร์ ในชั้นที่ 5 จัดเป็นสนามเทเบิลเทนนิส
* **อาคารโลหะ** บริเวณข้างอาคารไฟฟ้าช่างยนต์
* **อาคารไฟฟ้าช่างยนต์** บริเวณข้างอาคารโลหะ
* **อาคารงานไม้** บริเวณตรงข้ามอาคาร 8
* **อาคารเขียนแบบ** บริเวณข้างอาคารงานไม้
* **อาคารดนตรีไทย** บริเวณหลังอาคาร 6
* **อาคารดนตรีสากล** บริเวณข้างอาคาร 7
* **อาคารประชาสัมพันธ์** หรือ **อาคารอนุวรรตน์ 90 ปี** บริเวณตรงข้ามโรงอาหาร 1 ข้างอาคาร 9 ตั้งชื่อเพื่อเป็นเกียรติแก่อนุวรรตน์ วัฒนพงศ์ศิริ
* **อาคารฝ่ายส่งเสริมพฤติกรรมนักเรียน** ตัวอาคารเชื่อมกับโรงอาหาร 2 บริเวณข้างอาคารประชาสัมพันธ์ 
* **โรงพลศึกษาเก่า** บริเวณข้างอาคาร 10
* **อาคารกลุ่มสาระการเรียนรู้สุขศึกษาและพลศึกษา** อยู่บริเวณด้านทิศใต้ของสนามกีฬา 
* **อาคารเกษตร** อยู่ข้างสวนวรรณคดี
* **โรงอาหาร 1** อยู่ข้างโดมเอนกประสงค์ หน้าอาคารประชาสัมพันธ์ 
* **โรงอาหาร 2** ตัวอาคารเชื่อมกับอาคารฝ่ายส่งเสริมพฤติกรรมนักเรียน อยู่ระหว่างอาคาร 5 และอาคาร 9 บริเวณหน้าอาคาร 10
* **โรงอาหาร 3** อยู่ชั้นล่างของอาคาร 10
* **ร้านค้าสวัสดิการและศูนย์ถ่ายเอกสาร** อยู่ระหว่างเรือนพยาบาล และอาคาร 2 บริเวณหน้าอาคารดนตรีสากล
* **เรือนพยาบาล** อยู่ข้างอาคาร 1
* **ศาลาทรงไทย** กระจายตัวอยู่ทั่วโรงเรียน ได้แก่ 
** **ข้างอาคาร 10**
** **สวนศาลาวันมหามงคล 7 มกราคม 2528**
** **ข้างสวนธรรมะ บริเวณหลังอาคาร 4**
** **ข้างอาคารประชาสัมพันธ์**
** **หน้าโรงอาหาร 1**
** **ข้างโดมเอนกประสงค์**
* **ศาลาเคียงสน** อยู่ข้างโรงอาหาร 1
* **ศาลา 8 เหลี่ยม** หรือ **ศาลาเจียรพันธุ์** อยู่ข้างสวนธรรมะ
* **สวนศาลาวันมหามงคล 7 มกราคม 2528** อยู่ระหว่างอาคาร 3 และอาคาร 5 สร้างขึ้นเนื่องในโอกาสพระราชพิธีสมมงคลพระชนมายุเท่าพระบาทสมเด็จพระจุลจอมเกล้าเจ้าอยู่หัว ประกอบด้วยศาลาทรงไทย 5 หลัง ได้รับการปรับปรุงเมื่อ พ.ศ. 2557
* **สวนธรรมะ** อยู่ระหว่างโดมเอนกประสงค์ และอาคาร 4 มีพระพุทธวิโมกข์ตั้งอยู่บริเวณทางเข้า และมีอาคารพระพุทธรูป
* **ธรรมศาลานาค-เพชร** อยู่บริเวณด้านหลังสวนธรรมะ ตั้งชื่อเพื่อเป็นเกียรติแก่นายนาค-นางเพชร แก้วกระโทก ซึ่งเป็นผู้สร้างธรรมศาลาเพื่อถวายเป็นพระราชกุศลแด่พระบาทสมเด็จพระเจ้าอยู่หัวภูมิพลอดุลยเดช เนื่องในโอกาสเฉลิมพระชนมพรรษา 5 รอบ จัดเป็นห้องเรียนกลุ่มสาระการเรียนรู้สังคมศึกษา 
* **สวนวรรณคดี** อยู่ข้างอาคาร 3 ภายในสวนมีสระขุด และศาลา 72 พรรษามหาราช สร้างขึ้นเนื่องในโอกาสเฉลิมพระชนมพรรษา 6 รอบ พระบาทสมเด็จพระเจ้าอยู่หัวภูมิพลอดุลยเดช ตั้งอยู่เหนือสระขุด
* **สนามกีฬา** อยู่ข้างอาคาร 9
* **สนามเปตอง** อยู่หลังอาคาร 9
* **สนามฟุตซอล**
* **สนามวอลเลย์บอล**
* **โดมเอนกประสงค์** อยู่ระหว่างโรงอาหาร 1 และสวนธรรมะ เป็นบริเวณที่ใช้ในการเข้าแถวเคารพธงชาติ หรือใช้ในการประกอบงานพิธีและกิจกรรมต่าง ๆ มีสนามฟุตซอลและสนามบาสเกตบอลอยู่ภายในโดมเอนกประสงค์ บริเวณเวทีโดมได้รับการปรับปรุงใหม่ใน พ.ศ. 2556 และได้รับการต่อเติมหลังคาโดมเอนกประสงค์ใน พ.ศ. 2566
* **หอประชุมทิวสน** อยู่ข้างสวนธรรมะ
* **ห้องสมุดเฉลิมพระเกียรติกาญจนาภิเษก** อยู่ใต้หอประชุมทิวสน
* **โรงปรับซ่อม** บริเวณหลังอาคาร 1
* **ป่าไม้อนุรักษ์** อยู่บริเวณหลังอาคารเกษตร

## แผนการเรียน
### ระดับมัธยมศึกษาตอนต้น
* ห้องเรียนพิเศษวิทยาศาสตร์ (Enrichment Program of Sciene Mathematics Technology Environmental; SMTE)
* ห้องเรียนพิเศษภาษาอังกฤษ (English Program; EP)
* ห้องเรียนพิเศษนานาชาติ (International Program; IP)
* ห้องเรียนวิทยาศาสตร์พลังสิบ
* ห้องเรียนหลักสูตรปกติ

### ระดับมัธยมศึกษาตอนปลาย
* ห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Sciene Mathematics Technology Environmental; SMTE)
* ห้องเรียนพิเศษภาษาอังกฤษ (Mini English Program; MEP)
* ห้องเรียนวิทยาศาสตร์พลังสิบ
* แผนการเรียนวิทยาศาสตร์-คณิตศาสตร์
* แผนการเรียนศิลป์-ภาษาอังกฤษ
* แผนการเรียนศิลป์-คำนวณ
* แผนการเรียนศิลป์-ภาษาอังกฤษ
* แผนการเรียนศิลป์-ภาษาฝรั่งเศส
* แผนการเรียนศิลป์-ภาษาญี่ปุ่น
* แผนการเรียนศิลป์-ภาษาจีน

## คณะสีของโรงเรียนบุรีรัมย์พิทยาคม

โรงเรียนบุรีรัมย์พิทยาคม เป็นโรงเรียนที่ตั้งชื่อคณะสีตามชื่อของผู้ดำรงตำแหน่งผู้ว่าราชการเมืองบุรีรัมย์ในอดีต โดยจะมีการประกาศคณะสีของนักเรียนในวันปฐมนิเทศของนักเรียนชั้น ม.1 และ ม.4 โดยจะอยู่ในคณะสีนั้นยาวนาน 3 ปี ตลอดการเรียนในแต่ละช่วงชั้น มีคณะสีทั้งหมด 6 คณะสี ในแต่ละปีจะมีกีฬาสีภายในประจำปีของโรงเรียน ภายใต้ชื่อ *ทิวสนเกมส์* โดยมีการแข่งขันกีฬา ขบวนพาเหรด การแข่งขันแสตนเชียร์และเชียร์หลีดเดอร์ และการแข่งขันการเต้น Cover Dance

* ██ **คณะนครภักดี** (สีเหลือง)
* ██ **คณะรังสรรค์สารกิจ** (สีแสด)
* ██ **คณะพิทักษ์สมุทรเขต** (สีเขียว)
* ██ **คณะประเสริฐสุนทราศรัย** (สีฟ้า)
* ██ **คณะสุนทรเทพกิจจารักษ์** (สีม่วง)
* ██ **คณะกล้ากลางสมร** (สีแดง)

## รายชื่อผู้อำนวยการ

## ศิษย์เก่าที่มีชื่อเสียง
* ชัย ชิดชอบ ประธานรัฐสภาและประธานสภาผู้แทนราษฎร
* ทฤษฎี สหวงษ์ (ปอ) นักแสดง, นายแบบ
* ไอน้ำ วงดนตรีป็อปร็อก
* วราวุธ บูรพาชยานนท์ นักแสดง, นักร้อง
* กันตพัฒน์ พฤฒิธรรมกูล (กอล์ฟ) ช่างภาพแนวหน้าระดับประเทศไทย ในชื่อเพจเฟซบุ๊ก "กอล์ฟมาเยือน"
* จัสมิน มาริสา ฮิวส์ (จัสมิน) ศิลปินดูโอ้ในฐานะ JustmineNika จากค่าย XOXO Entertainment
* พันธิตา บุญชวน (พั้น) อินฟลูเอนเซอร์ ,นางแบบ

## อ้างอิง

## แหล่งข้อมูลอื่น

* เว็บไซต์โรงเรียนบุรีรัมย์พิทยาคม  
* เว็บไซต์สมาคมผู้ปกครองโรงเรียนบุรีรัมย์พิทยาคม
* เฟซบุ๊คของโรงเรียนบุรีรัมย์พิทยาคม
* เพลงมาร์ชโรงเรียนบุรีรัมย์พิทยาคม

บ
บ
บ
บ
บ
หมวดหมู่:สิ่งก่อสร้างในเขตเทศบาลนครบุรีรัมย์
หมวดหมู่:ก่อตั้งในสยามในปี พ.ศ. 2447
หมวดหมู่:โรงเรียนที่ก่อตั้งในปี พ.ศ. 2447